
                                                                                                   Anexa nr.1 la H.C.L. nr.______ 
METODOLOGIE
privind modalitatea de reorganizare a activității 
din cadrul Direcției de Poliție Locală
1. Conținutul metodologiei.

1.1 Scopul metodologiei:
                    Prezenta metodologie descrie modalitatea de punere în aplicare a prevederilor O.U.G. nr.7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ – teritoriale și a H.C.L. nr.41/31.03.2026 privind aprobarea măsurilor necesare în vederea încadrării în numărul maxim de posturi redus în conformitate cu prevederile O.U.G. nr.7/2026, art.69 din Legea nr.53/2003 privind Codul muncii, cu modificările și completările ulterioare coroborat cu prevederile art.408, 518 și 519 din O.U.G. nr.57/2019 privind Codul administrativ,  cu modificările și completările ulterioare, privind modalitatea de reorganizare a activității din cadrul Direcției de Poliție Locală Drobeta Turnu Severin.
1.2 Domeniul de aplicare:
                        Prezenta metodologie constituie un îndrumar pentru aplicarea corectă și unitară a prevederilor art.408, art.518 și art.519 din O.U.G. nr.57/2019 privind Codul administrativ, cu modificările și completările ulterioare, astfel:
· numirii în noile funcții rezultate ca urmare a reorganizării Direcției de Poliție Locală;
· departajării funcționarilor publici de execuție care, în perioada de preaviz, optează pentru aceeași funcție publică, din lista funcțiilor publice vacante corespunzătoare, puse la dispoziția acestora.

1.3 Definiții:

                       1.Modalitate de reorganizare – procedură publicată pe pagina www.politialocalaseverin.ro a Direcției de Poliție Locală Drobeta Turnu Severin, la secțiunea „Carieră”, unde se postează informații de interes general, pentru salariații instituției și cetățenii interesați;
                        2. Serviciu/compartiment supus reorganizării - serviciu/compartiment a cărui structură organizatorică a fost modificată;


3. Funcție publică – ansamblul atribuțiilor și responsabilităților, stabilite în temeiul legii în scopul exercitării prerogativelor de putere publică de către autoritățile și instituțiile publice;


4. Funcționar public – persoana numită, în condițiile legii, într-o funcție publică. Persoana care a fost eliberată din funcția publică și se află în corpul de rezervă al funcționarilor publici își păstrează calitatea de funcționar public, în condițiile legii.


5. Funcții publice vacante corespunzătoare – funcții publice de același nivel, identificate prin categorie, clasă și, după caz, grad profesional sau funcții publice de nivel inferior, în cazul în care în cadrul instituției publice nu există funcții publice de același nivel;



6. Lista funcțiilor publice vacante corespunzătoare – document pus la dispoziția funcționarilor publici ale căror posturi au fost reorganizate, în vederea optării pentru una dintre funcțiile vacante corespunzătoare pentru care îndeplinește condițiile de numire;


7. Notificare – înștiințare oficială adresată în scris de către instituție, funcționarilor publici cu privire la acțiunile care urmează a se desfășura, în legătură cu funcția publică pe care o ocupă;


8. Preaviz – înștiințare prin care unui funcționar public i se comunică faptul că urmează a fi concediat/eliberat din funcția publică și căruia i se pune la dispoziție lista funcțiilor publice vacante corespunzătoare;


9. Examen de departajare – examen la care participă funcționarii publici care au optat pentru aceeași funcție publică din lista funcțiilor publice vacante corespunzătoare puse la dispoziție de către instituție;


10. Opțiune - acord exprimat de către funcționarul public pentru numirea în funcția publică identificată în lista funcțiilor publice vacante corespunzătoare, pusă la dispoziție de către instituție, în cadrul procesului de reorganizare;


11. Condiții specifice de ocupare/numire stabilite pentru fiecare funcție publică – nivel de studii de specialitate, vechime în specialitatea studiilor și, după caz, cursuri de perfecționare/specializare etc.

                     1.4 Documente de referință:

                         1. O.U.G. nr.7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ – teritoriale;
                           2. H.C.L. nr.41/2026 privind aprobarea măsurilor necesare în vederea încadrării în numărul maxim de posturi redus în conformitate cu prevederile O.U.G. nr.7/2026;

                           3. O.U.G. nr.57/2019 privind Codul administrativ, cu modificările și completările ulterioare;
                           4. Legea nr.53/2003 privind Codul muncii, republicată, cu modificările și completările ulterioare;

                           5. O.U.G. nr.111/2010 privind concediul și indemnizația lunară pentru creșterea copiilor,  cu modificările și completările ulterioare;

                           6. O.U.G. nr.96/2003 privind protecția maternității la locul de muncă, cu modificările și completările ulterioare;
                           7. Legea nr.296/2023 privind unele măsuri fiscal – bugetare pentru asigurarea sustenabilității financiare a României pe termen lung;                          
                           8. Regulamentul UE 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a <LLNK 831995L0046C(01)      19>Directivei 95/46/CE (Regulamentul general privind protecţia datelor). 

2. Descrierea metodologiei
2.1 Măsuri preliminare. 
                        Pentru punerea în aplicare a actelor normative și administrative referitoare la reorganizarea instituției se parcurg următoarele etape preliminare, în vederea respectării dispozițiilor art.408, art.518 și art.519 din O.U.G. nr.57/2019 privind Codul administrativ, cu modificările și completările ulterioare, referitoare la numirea funcționarilor publici în cadrul noii structuri organizatorice, conform H.C.L. nr.41/2026:
                   - întocmirea proiectului de H.C.L. privind aprobarea noii structuri organizatorice;
                   - referatul de aprobare a proiectului de H.C.L. privind aprobarea noii structuri prin care se fundamentează stabilirea și modificarea structurii de funcții publice, prin reorganizare;
                   - întocmirea și aprobarea metodologiei (anexă la H.C.L.) privind procedura de organizare și desfășurare a examenului în vederea aplicării prevederilor art.408, art.518 și art.519 din O.U.G. nr.57/2019;
                   - stabilirea listei cuprinzând funcțiile publice vacante corespunzătoare, dacă există.

           2.2 Numirea funcționarilor publici în noile funcții publice sau, după caz, în noile compartimente.
             2.2.1  Condiții și criterii:

             Ținând cont de cazurile și criteriile prevăzute la art.518 alin.(1) și (2) din O.U.G. nr.57/2019 privind Codul administrativ, cu modificările și completările ulterioare, se identifică modalitățile de numire în noile funcții publice.
             Condițiile și criteriile de numire:

a) se modifică atribuțiile aferente unei funcții publice mai puțin de 50%, conform fișelor de post;

b) sunt reduse atribuțiile unui compartiment;

c) este schimbată denumirea funcției publice fără modificarea în proporție  de peste 50% a atribuțiilor aferente funcției publice;

d) modificarea structurii compartimentului.

           Aplicarea prevederilor de la pct.2.2.1 se va face cu respectarea  următoarelor criterii:

a) categoria, clasa și, după caz, gradul profesional al funcționarului public;

b) îndeplinirea condițiilor pentru ocuparea funcției publice;

c) să fi desfășurat activități similare.

           Prin excepție, pentru structurile organizatorice desființate ca urmare a punerii în aplicare a dispozițiilor  O.U.G. nr.7/2026 personalul angajat în cadrul acestora va fi preluat în alte structuri organizatorice, odată cu aprobarea noii organigrame.
           Personalul cu funcții de conducere eliberat din funcția de conducere deținută, ca urmare a reorganizării beneficiază de drepturile prevăzute de lege. Aceștia au dreptul de  a ocupa o funcție publică de conducere vacantă de același nivel sau o funcție de conducere de nivel ierarhic inferior vacantă, pentru care îndeplinesc condițiile de ocupare. Dacă nu există o funcție de conducere vacantă corespunzătoare postului ocupat, aceasta se transformă în funcție de execuție care corespunde studiilor și vechimii în specialitatea funcționarului public de conducere. Funcția publică de conducere poate fi transformată într-o funcție publică de conducere superioară cu încadrarea în normativul de personal și procentul de funcții publice de conducere prevăzute de lege, iar personalul cu funcții publice de conducere îl poate ocupa cu acordul funcționarului public în cauză dacă personalul cu funcție publică de conducere îndeplinește condițiile de vechime și studii de specialitate prevăzute de lege pentru aceasta.

2.2.2 Funcționarii publici de execuție și de conducere
                      (1) Urmare a intrării în vigoare a H.C.L. nr.41/2026 a Consiliului Local al municipiului Drobeta Turnu Severin aprobarea măsurilor necesare în vederea încadrării în numărul maxim de posturi redus, în conformitate cu prevederile O.U.G. nr.7/2026, funcționarii publici care fac parte din compartimentele/serviciile supuse reorganizării și care îndeplinesc condițiile de numire prevăzute de dispozițiile art.518 (1) și (2) din O.U.G. nr.57/2019 privind Codul administrativ, cu modificările și completările ulterioare, vor fi notificați cu privire la numirea în noile funcții publice, sau, după caz, în noile compartimente, după modelele prevăzute în Anexele nr.1a și 1b.
                    (2) Funcționarii publici de conducere care îndeplinesc condițiile de numire  prevăzute de dispozițiile art.518 (1) și (2) din O.U.G. nr.57/2019 privind Codul administrativ, cu modificările și completările ulterioare, și care și-au exprimat acordul cu privire la numirea în noua funcție publică de conducere Anexa nr.1c, vor fi numiți în noua funcție publică de conducere.
                    (3) Funcționarii publici de conducere ale căror posturi/funcții au fost propuse pentru transformare, conform prevederilor O.U.G. nr.7/2026, vor fi numiți în noile funcții.
                    (4) În cazul în care există mai mulți funcționarii publici care pot fi numiți pe aceeași funcție, se organizează examen. Examenul se organizează anterior emiterii preavizului. Funcționarii publici declarați „admis” în urma examenului sunt numiți  în noile funcții publice.

                    (5) Funcționarilor publici ale căror funcții au fost desființate ca urmare a reorganizării li se vor comunica următoarele:

                           - preaviz după modelul prevăzut în Anexa nr.1d și care va cuprinde prevederi legate de durata preavizului (30 de zile calendaristice), incluzând în termen și ziua în care el începe să curgă și ziua în care se împlinește;
                           - posibilitatea reducerii programului de lucru, la cerere, fără diminuarea drepturilor salariale;

                            - identificarea unor funcții publice vacante corespunzătoare la nivelul instituției sau a altor instituții publice, cu sprijinul Agenției Naționale a Funcționarilor Publici;

                         - intrarea în corpul de rezervă a funcționarilor publici.
                   (6)  Preavizul va fi comunicat funcționarilor publici pe bază de semnătură de primire sau la domiciliul acestuia cu confirmare de primire, după caz. 

                    (7) Lista funcțiilor publice vacante corespunzătoare, va fi comunicată funcționarilor publici în cauză prin afișare la sediul instituției, cât și la secțiunea „Carieră” pe site-ul instituției.

                    (8) Funcționarii publici de conducere eliberați din funcția publică de conducere deținută ca urmare a reorganizării pot ocupa postul obținut prin transformarea funcției publice de conducere în funcție publică de execuție, care corespunde studiilor și vechimii în specialitatea funcționarului public de conducere, de regulă, la nivelul compartimentului din care a făcut parte acesta.
                     (9) Funcționarii publici vor avea posibilitatea să își exprime o singură opțiune pentru a ocupa o singură funcțiie publică vacantă corespunzătoare disponibilă, în termen de maxim 1 zi  lucrătoare de la comunicarea acesteia. Opțiunea  (Anexa nr.1e)  se face în scris, se înregistrează și se depune  la compartimentul resurse umane, în vederea numirii în funcția publică.
                     (10) În cazul în care, pentru aceeași funcție publică vacantă corespunzătoare, pusă la dispoziția funcționarilor publici ale căror posturi au fost desființate ca urmare a reorganizării, optează mai mulți funcționari publici și numai dacă sunt îndeplinite condițiile prevăzute de art.519 alin.(7) lit.a) și b) din O.U.G. nr.57/2019 privind Codul administrativ, cu modificările și completările ulterioare, funcția va fi ocupată de funcționarul public care a obținut punctajul cel mai mare la examen.
                     (11) Dacă funcționarii publici aflați în perioada de preaviz nu optează pentru una din funcțiile publice vacante corespunzătoare oferite și nu au raporturile de serviciu suspendate în temeiul art.513 alin.(1) și art.514 alin.(1) din O.U.G. nr.57/2019 privind Codul administrativ, cu modificările și completările ulterioare, raporturile de serviciu vor înceta la data expirării termenului de preaviz. În acest sens vor fi emise decizii de eliberare din funcție pentru concediere și vor intra în corpul de rezervă.
                     (12) Regulamentul de organizare și desfășurare a examenului în vederea aplicării prevederilor art.519 alin.(7) din O.U.G. nr.57/2019 privind Codul administrativ, cu modificările și completările ulterioare se publică pe site-ul instituției la secțiunea „Carieră”, se afișează la sediul instituției și este prevăzută în Anexa nr.2. 

                     (13) Examenul se organizează anterior emiterii preavizului, conform prevederilor art.518 (3) din O.U.G. nr.57/2019 privind Codul administrativ, cu modificările și completările ulterioare.
                     (14) Funcționarii publici declarați „admis” la examen vor fi numiți în noua funcție publică prin decizia directorului executiv.
                      (15) În cazul funcțiilor publice de conducere, va fi declarat „admis”, în caz de egalitate a punctajului obținut, funcționarul public care, anterior reorganizării, ocupă o funcție publică de conducere de nivel superior.
                     (16) Raporturile de serviciu ale funcționarilor publici declarați „respins” la examen, precum și ale funcționarilor publici care nu participă la examen și nu au raporturile de serviciu suspendate în temeiul art.513 alin.(1) și art.514 alin.(1) din O.U.G. nr.57/2019 privind Codul administrativ, cu modificările și completările ulterioare, vor înceta la data expirării termenului de preaviz.
                     (17) În situația în care, în cursul perioadei de preaviz, funcționarii publici beneficiază de concediu pentru incapacitate temporară de muncă, preavizul se suspendă. Preavizul continuă, după încetarea situațiilor respective, până la sfârșitul perioadei de 30 de zile calendaristice.

                      (18) În aplicarea prevederilor art.524 alin.(1) din O.U.G. nr.57/2019 privind Codul administrativ, cu modificările și completările ulterioare, funcționarilor publici cărora le încetează raportul de serviciu au îndatorirea de a preda lucrările și bunurile încredințate. 


Anexele nr.1a, 1b, 1c, 1d și 1e, precum și anexele nr.2 și 2a fac parte din prezenta metodologie.
DIRECTOR EXECUTIV,                                                                       Întocmit,


                                                                                            ŞEF SERVICIU MONITORIZARE,
       Nicolae Micșoniu                                                          JURIDIC ȘI RESURSE UMANE,

                                                                                                              Natalia Drăghici

Anexa nr.1a la metodologie


ROMÂNIA

CONSILIUL LOCAL AL MUNICIPIULUI

DROBETA TURNU SEVERIN

DIRECŢIA DE POLIŢIE LOCALĂ

Drobeta Turnu Severin, str. Decebal nr.3, jud. Mehedinţi

Tel. 0252311863; 0252310842; Fax. 0252313503

Cod fiscal 17098648, e-mail dpl@politialocalaseverin.ro

Număr de operator de date cu caracter personal 5910

Nr. ____/________

N O T I F I C A R E

pentru personalul de execuție ale căror funcții au fost reorganizate
cu respectarea prevederilor art.518 alin.(1) din O.U.G. nr.57/2019 privind Codul administrativ, cu modificările și completările ulterioare

Doamnei/domnului ___________________________________

Serviciul/compartimentul ____________________________________
Având în vedere prevederile:

 
           - O.U.G. nr.7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ – teritoriale;
                       - H.C.L. nr.______/__________ privind reorganizarea Direcției de Poliție Locală Drobeta Turnu Severin, aprobarea organigramei și a statului de funcții publice;


- O.U.G. nr.57/2019 privind Codul administrativ, cu modificările și completările ulterioare.

Vă facem cunoscut că, potrivit noii structuri organizatorice serviciul _______________- compartimentul __________________ a fost reorganizat.

           Întru-cât în cadrul structurii reorganizate s-a aprobat funcția publică de execuție de __________________, clasa ____, gradul profesional ____________, vă comunicăm numirea în noua funcție, cu respectarea prevederilor art.518 alin.(1) și alin.(2) din O.U.G. nr.57/2019 privind Codul administrativ, cu modificările și completările ulterioare.
DIRECTOR EXECUTIV,                                                                        Întocmit,


                                                                                            ŞEF SERVICIU MONITORIZARE,

       Nicolae Micșoniu                                                           JURIDIC ȘI RESURSE UMANE,  

                                                                                                          Natalia Drăghici 
Anexa nr.1b la metodologie

ROMÂNIA

CONSILIUL LOCAL AL MUNICIPIULUI

DROBETA TURNU SEVERIN

DIRECŢIA DE POLIŢIE LOCALĂ

Drobeta Turnu Severin, str. Decebal nr.3, jud. Mehedinţi

Tel. 0252311863; 0252310842; Fax. 0252313503

Cod fiscal 17098648, e-mail dpl@politialocalaseverin.ro

Număr de operator de date cu caracter personal 5910

Nr. ____/________

N O T I F I C A R E

pentru personalul de conducere ale căror funcții au fost reorganizate

cu respectarea prevederilor art.518 alin.(1) din O.U.G. nr.57/2019 privind Codul administrativ, cu modificările și completările ulterioare

Doamnei/domnului ___________________________________

Serviciul ____________________________________

Având în vedere prevederile:

 
           - O.U.G. nr.7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ – teritoriale;
                       - H.C.L. nr.______/__________ privind reorganizarea Direcției de Poliție Locală Drobeta Turnu Severin, aprobarea organigramei și a statului de funcții publice;



- O.U.G. nr.57/2019 privind Codul administrativ, cu modificările și completările ulterioare.


Vă facem cunoscut că, potrivit noii structuri organizatorice serviciul _______________ a fost reorganizat.

           Întru-cât în cadrul structurii reorganizate s-a aprobat funcția publică de execuție de __________________, clasa ____, gradul profesional ____________, vă comunicăm numirea în noua funcție, cu respectarea prevederilor art.518 alin.(1) și alin.(2) din O.U.G. nr.57/2019 privind Codul administrativ, cu modificările și completările ulterioare.

DIRECTOR EXECUTIV,                                                                        Întocmit,


                                                                                            ŞEF SERVICIU MONITORIZARE,

       Nicolae Micșoniu                                                           JURIDIC ȘI RESURSE UMANE,  

                                                                                                          Natalia Drăghici
Anexa nr.1c la metodologie
A C O R D

Nr. _____ din _____________

                  Subsemnatul/a, ________________________________________, salariat din cadrul serviciului ______________________ - compartimentul __________________________, luând act de modificările structurii organizatorice  a Direcției de Poliție Locală, în conformitate cu prevederile H.C.L. nr.________________ prin care s-a aprobat organigrama și statul de funcții publice, vă comunic ACORDUL/DEZACORDUL cu privire la ocuparea funcției publice de conducere/execuție ___________________________________.

Data _____________                                                                     Semnătura______________

 Anexa nr.1d la metodologie


ROMÂNIA

CONSILIUL LOCAL AL MUNICIPIULUI

DROBETA TURNU SEVERIN

DIRECŢIA DE POLIŢIE LOCALĂ

Drobeta Turnu Severin, str. Decebal nr.3, jud. Mehedinţi

Tel. 0252311863; 0252310842; Fax. 0252313503

Cod fiscal 17098648, e-mail dpl@politialocalaseverin.ro

Număr de operator de date cu caracter personal 5910

Nr. _____/________________

P  R  E  A  V  I  Z

Nr.________ din data de _____________
       Doamnei/domnului _______________________________ având funcția de _____________
în cadrul serviciului – compartimentul ______________________________________________.
       Luând în considerare următoarele:

       - H.C.L. nr.______/__________ privind reorganizarea Direcției de Poliție Locală Drobeta Turnu Severin, aprobarea organigramei și a statului de funcții publice;

       - O.U.G. nr.57/2019 privind Codul administrativ, cu modificările și completările ulterioare;
       - O.U.G. nr.7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ – teritoriale;

        - Legea nr.53/2003 privind Codul muncii, cu modificările și completările ulterioare;
        - desființarea postului pe care îl ocupați, urmare a reorganizării menționate mai sus, potrivit organigramei și statului de funcții publice aprobat.

        Începând cu data de ____________ vi se acordă un preaviz de 30 de zile calendaristice, în perioada __________________, incluzând în termen și ziua în care el începe să curgă și ziua când se împlinește.


La împlinirea termenului de preaviz urmează a se emite actul administrativ de încetare a raporturilor de serviciu, prin eliberare din funcția publică pe care o dețineți. În perioada de preaviz puteți beneficia, la cerere,  de reducerea programului de lucru până la 4 ore zilnic, fără afectarea drepturilor salariale cuvenite.

Anexat prezentului preaviz vă punem la dispoziție lista funcțiilor publice vacante corespunzătoare și formularul de opțiune.

Opțiunea se face în scris, conform formularului anexat, în termen de 1 zile lucrătoare de la data comunicării acesteia, la compartimentul resurse umane.

În situația în care se constată că pentru același post vacant s-au înregistrat mai multe opțiuni se va organiza examen de departajare, conform metodologiei aprobate, în conformitate cu prevederile O.U.G. nr.57/2019 privind Codul administrativ, cu modificările și completările ulterioare, publicată și pe site-ul instituției la secțiunea ”Carieră” și afișată la sediul acesteia.

Anunțul privind organizarea examenului va fi afișat la sediul și pe site-ul instituției, de asemenea, și bibliografia.


În cazul în care nu există funcții publice vacante corespunzătoare în cadrul instituției, în perioada de preaviz, se va solicita Agenției Naționale a Funcționarilor Publici lista funcțiilor publice vacante. În cazul în care există o funcție publică vacantă corespunzătoare identificată în perioada de preaviz, vă sunt aplicabile prevederile art.506 din O.U.G. nr.57/2019. În situația în care nu îndepliniți condițiile pentru ocuparea unei funcții publice vacante corespunzătoare puse la dispoziție, veți trece în corpul de rezervă al funcționarilor publici, conform art.525 din O.U.G. nr.57/2019 privind Codul administrativ.

În aplicarea prevederilor art.524 din O.U.G. nr.57/2019 aveți îndatorirea de a preda lucrările repartizate și bunurile care v-au fost încredințate în vederea exercitării atribuțiilor de serviciu.
DIRECTOR EXECUTIV,                                                                       Întocmit,


                                                                                            ŞEF SERVICIU MONITORIZARE,

       Nicolae Micșoniu                                                            JURIDIC ȘI RESURSE UMANE,  

                                                                                                          Natalia Drăghici  
Anexa nr.1e la metodologie

ROMÂNIA

CONSILIUL LOCAL AL MUNICIPIULUI

DROBETA TURNU SEVERIN

DIRECŢIA DE POLIŢIE LOCALĂ

Drobeta Turnu Severin, str. Decebal nr.3, jud. Mehedinţi

Tel. 0252311863; 0252310842; Fax. 0252313503

Cod fiscal 17098648, e-mail dpl@politialocalaseverin.ro

Număr de operator de date cu caracter personal 5910

Nr. _____/________________

O P Ț I U N E,  
Subsemnatul/a, ____________________________________ având funcția publică de 

____________________________ în cadrul compartimentului _________________________
aflat în perioada de preaviz, ținând cont de lista funcțiilor publice vacante corespunzătoare, puse la dispoziție, optez pentru numirea în funcția publică de __________________________________ din cadrul compartimentului _________________________________.

Doresc/nu doresc pseudonimizarea datelor cu caracter personal conținute de listele ce vor fi afișate referitor la organizarea examenului, în cazul în care pentru o funcție publică există mai multe opțiuni.

Data____________                                                                Semnătura______________

Acord cu privire la prelucrarea datelor cu caracter personal

. Sunt de acord cu transmiterea informațiilor și documentelor, inclusiv date cu caracter personal necesare îndeplinirii atribuțiilor membrilor comisiei de examen, membrilor comisiei de soluționare a contestațiilor și ale secretarului, în format electronic.
Data____________                                                                Semnătura______________

Anexa nr.2
REGULAMENTUL

de organizare și desfășurare a examenului de testare profesională
 pentru persoanele ale căror posturi sunt supuse reorganizării din cadrul
Direcției de Poliție Locală Drobeta Turnu Severin
Regulament pentru organizarea și desfășurarea examenului, în vederea aplicării dispozițiilor art.518 alin.(3) din O.U.G. nr.57/2019.

1. Dispoziții generale

(1) Regulamentul stabilește modalitatea de organizare și desfășurare a examenului în vederea aplicării dispozițiilor art.518 alin.(3) din O.U.G. nr.57/2019, în scopul:

a) selectării funcționarilor publici care vor fi numiți în noile funcții publice în situația în care în urma reorganizării, în compartimentele rezultate există mai mulți funcționari publici decât numărul de posturi corespunzătoare funcțiilor publice;
b) departajarea funcționarilor publici care în urma notificării optează pentru aceeași funcțiie publică vacantă pusă la dispoziția acestora.
2. Organizarea examenului

(1) Organizarea examenului este prevăzută de dispozițiile art.518 alin.(3) din O.U.G. nr.57/2019 privind Codul administrativ.
(2) Examenul se organizează în vederea selectării funcționarilor publici care vor fi numiți în conformitate cu prevederile art.518 alin.(1) din O.U.G. nr.57/2019 privind Codul administrativ.
(3) Examenul se organizează cu respectarea:

a) condițiilor de sănătate și securitate în muncă;

b) drepturilor personalului în ceea ce privește prelucrarea datelor cu caracter personal.

(4) Examenul are la bază următoarele principii:
a) competența profesională;

b) competiția;

c) egalitatea de șanse;

d) profesionalismul;
e) transparența.

(5) Cu 2 zile lucrătoare înainte de data organizării examenului, se stabilesc următoarele:

a) competența comisiilor de examen/soluționare contestații;

b) calendarul examenului;

c) etapele de desfășurare a examenului (verificarea eligibilității cererilor de înscriere la examen, proba scrisă și interviu);

d) bibliografia;
e) data, ora și locul susținerii examenului.
(6) Examenul constă în următoarele etape:

a) verificarea eligibilității candidaților;

b) probă scrisă;
c) interviul.
(7) Data susținerii examenului va fi adusă la cunoștiința angajaților prin intermediul unui anunț publicat pe site-ul instituției, la secțiunea ”Carieră” și la sediul acesteia.
(8) Anunțul publicat pe site-ul instituției la secțiunea ”Carieră” și la sediul acesteia va cuprinde: data susținerii examenului, locul desfășurării, ora, bibliografia, condițiile de participare, funcțiile publice cu precizarea serviciului - compartimentului pentru care se organizează examenul.

(9) În cazul în care, din motive obiective, nu se pot respecta data, ora și locul desfășurării examenului, se va interveni cu precizările necesare.
(10) Bibliografia de examen cuprinde acte normative cu relevanță pentru funcția publică, pentru care se organizează examenul. Bibliografia se stabilește pe baza propunerilor compartimentelor de specialitate.

(11) Funcționarii publici care participă la examen trebuie să depună o cerere de înscriere, în termenul stabilit de anunțul de organizare a examenului, conform Anexei 2 a la prezenta. Funcționarii publici care nu doresc să participe la examen sau nu au promovat examenul organizat, conform prezentei proceduri, li se acordă preaviz, conform prevederilor legale.
(12) În cazul neparticipării la examen, după depunerea cererii de înscriere, din alte motive decât cele prevăzute la alin.(11) se aplică direct prevederile art.519 alin.(1) lit.c) din O.U.G. nr.57/2019, cu respectarea prevederilor art.519 alin.(6), (9) și (10) din același act normativ.
3. Comisia de examen/comisia de soluționare a contestațiilor
(1) Cu cel puțin 5 zile calendaristice înainte da data probei scrise se constituie comisia de examen/comisia de soluționare a contestațiilor, prin decizie a directorului executiv și este formată din 3 membri -  funcționari publici definitivi. Președintele comisiei de examen, respectiv de soluționare a contestațiilor este numit din rândul membrilor comisiei, prin decizie a directorului executiv.
(2) Comisia de examen/comisia de soluționare a contestațiilor are un secretar numit prin aceeași decizie, de regulă din cadrul compartimentului resurse umane.
4. Comisia de examen are următoarele atribuții principale:
· selectează cererile de înscriere la examen;
· stabilește subiectele pentru proba scrisă, cu respectarea bibliografiei;
· stabilește baremul de notare și notează pentru fiecare candidat proba scrisă;
· transmite secretarului comisiei de examen rezultatele selecției cererilor de înscriere la examen, rezultatele probei scrise și ale interviului pentru a fi afișate și comunicate candidaților.

5. Comisia de soluționare a contestațiilor are următoarele atribuții principale:
· soluționează contestațiile depuse de candidați cu privire la selecția cererilor de înscriere la examen, pe baza condițiilor de participare la examen, contestațiile depuse cu privire la rezultatul probei scrise, precum și ale interviului;
· transmite secretarului comisiei de soluționare a contestațiilor rezultatele contestațiilor pentru a fi afișate și comunicate candidaților.

6. Secretarul comisiei de examen și secretarul comisiei de soluționare a contestațiilor au următoarele atribuții principale:
· primesc și centralizează cererile de înscriere la examen;
· întocmesc, redactează și semnează alături de comisia de examen, respectiv comisia de soluționare a contestațiilor, întreaga documentație privind activitatea specifică a acesteia;
· asigură afișarea și transmiterea rezultatelor selecției cererilor de înscriere, a probei scrise și a interviului, respectiv a rezultatelor contestațiilor candidaților, la sediul instituției și pe site-ul acesteia;

· îndeplinesc orice sarcini specifice necesare pentru desfășurarea în condiții optime a examenului. 
7. Nu poate fi desemnat membru în comisia de examen sau în comisia de soluționare a contestațiilor funcționarul public care se află în următoarele cazuri de incompatibilitate:

· a fost sancționat disciplinar, iar sancțiunea aplicată nu a fost radiată, conform legii;

· este membru în comisia de examen și membru în comisia de soluționare a contestațiilor.
8. Nu poate fi desemnat membru în comisia de examen sau în comisia de soluționare a contestațiilor funcționarul public care se află în următoarele cazuri de conflict de interese:

   a) are relaţii cu caracter patrimonial cu oricare dintre candidaţi sau interesele patrimoniale ale sale ori ale soţului sau soţiei pot afecta imparţialitatea şi obiectivitatea evaluării; 

    b) are un interes politic, economic sau oricare alt interes personal direct sau indirect care îi pot afecta integritatea, imparţialitatea şi obiectivitatea evaluării; 

    c) este soţ, soţie, rudă sau afin până la gradul al IV-lea inclusiv cu oricare dintre candidaţi ori cu un alt membru al comisiei de verificare a eligibilităţii sau al comisiei de soluţionare a contestaţiilor privind verificarea eligibilităţii din care face parte; 

    d) se află în relaţii de prietenie sau duşmănie cu oricare dintre candidaţi.
           (1) Situațiile de incompatibilitate, precum și situațiile de conflict de interese se sesizează de persoana în cauză, de oricare dintre candidați, de directorul executiv sau de orice altă persoană interesată, în orice moment al organizării și desfășurării examenului.

(2) Membrii comisiei de examen sau ai comisiei de soluționare al contestațiilor au obligația să informeze, în scris, cu celeritate, persoanele care i-au desemnat, despre orice conflict de interese care a intervenit sau ar putea interveni.


(3) În cazul constătării unei situații de incompatibilitate sau conflict de interese, decizia de numire a comisiei se modifică în mod corespunzător, în termen de cel mult două zile lucrătoare de la data constatării, prin înlocuirea persoanelor aflate în respectiva situație.

(4) În cazul în care situația de incompatibilitate sau conflictul de interese se constată ulterior desfășurării probei scrise a examenului, rezultatul probei se recalculează prin eliminarea evaluării membrului aflat în situația de incompatibilitate sau conflict de interese, sub rezerva asigurării validității evaluării a cel puțin două treimi din numărul membrilor comisiei de examen.
            (5) Pentru activitatea desfăşurată în cadrul comisiei de organizare şi desfăşurare a examenului, precum şi pentru cea desfăşurată în cadrul comisiei de soluţionare a contestaţiilor, membrii comisiei de examen și membrii comisiei de soluționare a contestațiilor, după caz, precum şi secretarii comisiilor au dreptul la o indemnizaţie reprezentând 10% din salariul de bază minim brut pe ţară garantat în plată. 

      9. Descrierea procedurii de examen.
          (1) Funcționarii publici trebuie să prezinte o cerere de înscriere la examen (model prezentat în anexa 2a la prezenta procedură) în termen de o zi lucrătoare de la data afișării  anunțului de organizare a examenului.
                 Comisia de examen selectează cererile de înscriere în termen de 1 zi lucrătoare de la data expirării termenului de depunere a cererilor de înscriere, verificând depunerea acestora în termen și îndeplinirea condițiilor de participare la examen.


     Rezultatul selecției cererilor de înscriere se afișază de secretarul comisiei de examen, cu mențiunea „admis” sau „respins”, însoțită de motivul respingerii, la locul desfășurării examenului și pe site-ul instituției, la secțiunea „Carieră”, în termenul prevăzut mai sus.


     Rezultatul selecției se consemnează într-un proces-verbal semnat de membrii comisiei de examen și secretarul acesteia. 

             (2) Proba scrisă se va ține pe categorii de personal, clasă și grad profesional în următoarea zi lucrătoare după afișarea rezultatului contestațiilor cererilor de înscriere și constă în redactarea unei lucrări în prezența comisiei de examen, subiectele fiind elaborate cu respectarea bibliografiei afișate și se notează cu punctaje de la 1 la 100 de puncte. În cadrul probei scrise va fi examinată capacitatea de analiză și sinteză a candidaților, în concordață cu specialitatea în care aceștia își desfășoară activitatea.
            La proba scrisă pot participa doar candidații admiși la selecția cererilor de înscriere la examen.


Comisia de examen stabilește întrebările și alcătuiește două seturi de subiecte pentru proba scrisă în ziua în care se desfășoară proba scrisă.

Dezvăluirea, în orice mod, a subiectelor stabilite de comisia de examen sau a modului de rezolvare a acestora înainte de finalizarea examenului, constituie infracțiune și se pedepsește, conform legii.

             Seturile de subiecte se semnează de toți membrii comisiei de examen și se închid în plicuri sigilate, purtând ștampila instituției.


Comisia de examen stabilește punctajul maxim pentru fiecare subiect, care se comunică în același timp cu subiectele.


 Înainte de  începerea probei scrise se face apelul nominal al candidaților, în vederea îndeplinirii formalităților prealabile, respectiv verificarea identității. Verificarea identității se face numai pe baza buletinului de identitate/cărții de identitate. Candidații care nu sunt prezenți la efectuarea apelului nominal ori care nu pot face dovada identității sunt considerați absenți.
   
 La ora stabilită pentru începerea probei scrise, comisia de examen prezintă candidaților cele două seturi de subiecte și invită un candidat să extragă un plic cu subiectele de examen, care se desigilează în prezența candidaților, se citesc subiectele, se multiplică într-un număr egal cu numărul candidaților și sunt înmânate pentru rezolvare. Din acest moment este interzis accesul în sala de examen a oricăror alte persoane în afara membrilor comisiei de examen, precum și a persoanelor care asigură secretariatul comisiei de examen.

 Lucrările scrise se redactează, sub sancțiunea anulării, cu pix de culoare albastră, doar pe seturi de hârtie puse la dispoziție de către secretarul comisiei de examen, purtând pe fiecare filă în dreapta sus ștampila instituției. Candidatul își scrie numele și prenumele în colțul din dreapta sus a primei file, colțul se lipește astfel încât datele înscrise să nu poată fi identificate și se aplică ștampila instituției peste semnătura președintelui comisiei de examen.

              Ieșirea din sală pe durata desfășurării examenului atrage eliminarea din examen, cu excepția situațiilor de urgență în care candidații pot fi însoțiți de unul dintre membrii comisiei de examen.  


  Încăperea în care are loc examenul, pe toată durata derulării acestuia, candidaților nu le este permisă deținerea sau folosirea vreunei surse de consultare ori a telefoanelor mobile, calculatoarelor, tabletelor sau a altor mijloace de comunicare la distanță. Nerespectarea acestora atrage eliminarea candidatului din examen. Durata probei scrise se stabilește de comisia de examen în funcție de gradul de dificultate și complexitate al subiectelor, dar nu mai mult de trei ore.

  La finalizarea lucrării ori la expirarea timpului alocat probei scrise candidatul are obligația de a preda comisiei de examen lucrarea scrisă. Lucrările candidaților vor fi numerotate în ordinea predării acestora, număr ce va fi înscris în borderoul de predare a lucrării, pe bază de semnătură.


  Este obligatoriu  ca la finalul probei scrise în încăperea în care are loc examenul să fie prezenți cel puțin doi candidați care vor preda lucrările comisiei de examen.

  Baremul de corectare se afișază la locul desfășurării examenului, la finalizarea probei scrise.

  Comisia de examen va nota lucrările în termen de maximum 1 zi lucrătoare de la data susținerii probei scrise. Punctajele se acordă de către fiecare membru al comisiei de examen în parte, pentru fiecare lucrare scrisă și se notează în borderoul de notare. Acordarea punctajului final pentru proba scrisă se face pe baza mediei aritmetice a punctajelor acordate de fiecare membru al comisiei de examen.

  Rezultatul probei scrise, cu mențiunea „admis” sau „respins”, se afișază de către secretarul comisiei de examen la sediul și pe site-ul acesteia. Punctajul minim pentru a fi declarat admis la examen este de 50 de puncte.


  La finalul probei scrise se întocmește un proces verbal care conține modul de desfășurare și rezultatele obținute de candidați, semnat de membrii comisiei de examen și secretarul acesteia.

  Orice candidat își poate consulta la solicitarea sa, lucrarea scrisă individuală redactată în cazul probei scrise a examenului, după corectarea și notarea acesteia.

   Rezultatul probei scrise se afișază de secretarul comisiei de examen, cu mențiunea „admis” sau „respins”,  la locul desfășurării examenului și pe site-ul instituției, la secțiunea „Carieră”, în termenul prevăzut mai sus.

         (3) Proba interviului poate fi susţinută doar de către acei candidaţi declaraţi „admis“ la proba scrisă. 
               Proba interviului se realizează conform planului de interviu întocmit de către comisia de examen în ziua desfăşurării acestei probe, pe baza criteriilor de evaluare. Criteriile de evaluare pentru stabilirea planului de interviu sunt: 

    a) capacitatea de analiză şi sinteză; 

    b) abilităţi de comunicare orală specifică domeniului de specialitate; 

    c) motivaţia candidatului; 

    d) comportamentul în situaţiile de criză, relevant pentru domeniul de specialitate;

    e) orice alte atitudini, aptitudini şi abilităţi care dovedesc îndeplinirea competenţei specifice necesare exercitării funcţiei publice.

                Data, ora şi locul susţinerii probei interviului se afişează odată cu rezultatele la proba scrisă. 

               Fiecare membru al comisiei de concurs adresează cel puţin o întrebare candidatului. Nu se pot adresa întrebări referitoare la opiniile politice ale candidatului, activitatea sindicală, religie, etnie, starea materială, originea socială sau care pot constitui discriminare în condiţiile legii. 
               După afișarea rezultatelor obținute la selecția cererilor de înscriere, proba scrisă și a interviului, candidații nemulțumiți pot face contestație în termen de cel mult 24 de ore de la data afișării rezultatului selecției cererilor de înscriere, rezultatului probei scrise, respectiv a interviului sub sancțiunea decăderii din acest  drept, la secretariatul comisiei de examen, secretariatul comisiei de contestații care se soluționează de comisia de soluționare a contestațiilor în cel mult 12 ore de la înregistrarea acestora.  

   (4) Comisia de soluționare a contestațiilor va verifica contestațiile în termen de 1 zi lucrătoare de la expirarea termenului de depunere a contestațiilor.


               Comisia de soluționare a contestațiilor admite contestația, modificând rezultatul selecției cererilor de înscriere, respectiv punctajul acordat de comisia de examen, după caz, în situația în care:

                - candidatul îndeplinește condițiile pentru a participa la examen, în situația contestațiilor formulate față de rezultatul selecției cererilor de înscriere;

                - constată că punctajul acordat de comisia de soluționare a contestațiilor la proba scrisă este mai mare decât cel acordat de comisia de examen;
                 - constată că punctajul acordat de comisia de soluționare a contestațiilor la proba interviu este mai mare decât cel acordat de comisia de examen.


  Comisia de soluționare a contestațiilor respinge contestația în următoarele situații:

               - candidatul nu îndeplinește condițiile pentru a participa la examen, în situația contestațiilor formulate față de rezultatul selecției cererilor de înscriere;

                - constată că punctajul acordat de comisia de soluționare a contestațiilor la proba scrisă este mai mic sau egal cu cel acordat de comisia de examen;
                - constată că punctajul acordat de comisia de soluționare a contestațiilor la proba interviu este mai mic sau egal cu cel acordat de comisia de examen.


  Comunicarea rezultatelor la contestațiile depuse se face la sediul și pe site-ul instituției, la secțiunea „Carieră”, imediat după soluționarea contestațiilor.

  Constatările și propunerile comisiei de soluționare a contestațiilor se consemnează într-un proces – verbal semnat de membrii comisiei și secretarul acesteia.
               (5) Rezultatele finale se afișază la sediul  și pe site-ul instituției, la secțiunea „Carieră” cu mențiunea „admis” sau „respins” în ordine descrescătoare a punctajelor obținute, în termen de 1 zi lucrătoare de la data afișării contestațiilor.

  Afișarea rezultatelor obținute de candidați la examen, precum și afișarea rezultatelor soluționării contestațiilor și a rezultatelor finale ale examenului se realizează folosindu-se numărul de înregistrare atribuit cererii de înscriere la examen pentru fiecare candidat.


  La finalizarea examenului se întocmește un raport final care să conțină modul de desfășurare a examenului și rezultatele obținute de candidați, semnat de membrii comisiei și secretarul acesteia.


La raportul final privind desfășurarea examenului se anexează rezultatul probei scrise și interviului, precum și, după caz, rezultatele contestațiilor depuse.
             La punctaje egale se ia în considerare nota de la evaluarea performanțelor profesionale pe anul 2025 și vechimea în instituție.

            (6) În aplicarea prevederilor art.518 alin.(4) din O.U.G. nr.57/2019 privind Codul administrativ, cu modificările și completările ulterioare, funcționarii publici care sunt declarați admiși în urma examenului sunt numiți în funcțiile publice în ordinea descrescătoare a punctajelor obținute, în limita funcțiilor publice vacante existente, iar funcționarii publici care sunt declarați respinși sunt eliberați din funcții potrivit prevederilor art.519 alin.(1) lit.c) din O.U.G. nr.57/2019 privind Codul administrativ, cu modificările și completările ulterioare.

  Funcționarul public nemulțumit de rezultatul examenului se poate adresa instanței de contencios administrativ, în condițiile legii.


  În perioada de preaviz Direcția de Poliție Locală prin compartimentul resurse umane, va solicita Agenției Naționale a Funcționarilor Publici lista funcțiilor publice vacante care va fi afișată la sediul și pe site-ul instituției.


  În situația în care termenul prevăzut în prezenta procedură expiră într-o zi nelucrătoare, aceasta se prelungește până la finalul primei zi lucrătoare care urmează.
         (7) În aplicarea prevederilor prezentei anexe, Direcția de Poliție Locală are obligaţia de a respecta <LLNK 12016   679120BO01   0 26>Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a <LLNK 831995L0046C(01)      19>Directivei 95/46/CE (Regulamentul general privind protecţia datelor) şi celelalte reglementări privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date, inclusiv în ceea ce priveşte confidenţialitatea şi securitatea prelucrărilor.  
       (8)  Termenul care începe într-o zi nelucrătoare sau de sărbătoare legală se consideră că începe în prima zi lucrătoare următoare. 

             Termenul care se sfârşeşte într-o zi nelucrătoare sau de sărbătoare legală se va prelungi până la sfârşitul primei zile de lucru următoare. 

Anexa nr.2a la regulament
CERERE DE ÎNSCRIERE LA EXAMEN

În vederea aplicării prevederilor art.519 alin.(7) din O.U.G. nr.57/2019 privind 

Codul administrativ, cu modificările și completările ulterioare

Nr._____ din _____________

Domnule Director,

              Subsemnatul/a,__________________________________, salariat în cadrul serviciului _____________________________ - compartimentul __________________________, prin prezenta, solicit înscrierea la examenul organizat pentru ocuparea postului de ____________________________________________________________

din cadrul serviciului_______________________ - compartimentul ______________________.


Consimt în mod expres și neechivoc ca datele mele personale să fie prelucrate de către Direcția de Poliție Locală Drobeta Turnu Severin, în conformitate cu prevederile Regulamentului General privind Protecția Datelor cu Caracter  Personal nr.679/27.04.2016, în scopul desfășurării testării și doar pe perioada derulării acesteia. 

Sunt de acord cu transmiterea informațiilor și documentelor, inclusiv date cu caracter personal necesare îndeplinirii atribuțiilor membrilor comisiei de examen, membrilor comisiei de soluționare a contestațiilor și ale secretarului.
Data _____________                                                                     Semnătura______________

